विभागीय लापरवाही की भेंट चढ़ी महिला, मौके पर हुई दर्दनाक मौत - Tejas Today
विभागीय लापरवाही की भेंट चढ़ी महिला, मौके पर हुई दर्दनाक मौत
जौनपुर। खेत में पानी भरते समय विद्युत प्रवाहित तार की चपेट में आने से एक महिला की मौके पर ही मौत हो गयी। इस मौत का कारण लोग विभागीय लापरवाही बता रहे हैं। जानकारी के अनुसार जफराबाद थाना क्षेत्र के ग्रामसभा कादीपुर पौना निवासी राम प्रसाद यादव की लगभग 42 वर्षीया पत्नी अनीता यादव गुरूवार को तड़के लगभग साढ़े 4 खेत में पानी भरने चली गयी। इस दौरान खेत के ऊपर से गये विद्युत प्रवाहित तार की चपेट में आने से उसकी मौके पर ही दर्दनाक मौत हो गयी।
हालांकि जानकारी होने पर पहुंचे परिजन चिकित्सक के पास ले गये जहां मृत घोषित कर दिया गया। मृतका का अंतिम संस्कार नगर से सटे राम घाट पर हुआ जहां उपस्थित लोगों ने कहा कि यह विद्युत तार लगभग 55 वर्ष पुराना है जो काफी जर्जर हो चुका है। बार-बार शिकायत करने के बाद भी विभागीय अधिकारियों व कर्मचारियों के कान पर जूं तक नहीं रेंगा। विभागीय लापरवाही के चलते आये दिन होने वाली दुर्घटनाओं की कड़ी में आज यह हादसा भी हो गया। इसको लेकर लोगों में काफी आक्रोश व्याप्त है।
painful death on the spot
Woman died due to departmental negligence
मौके पर हुई दर्दनाक मौत
विभागीय लापरवाही की भेंट चढ़ी महिला
Previous articleश्रीनिवास बालिका कालेज परिवार का घर-घर सेवा कार्य जारीः संतोष मिश्र
Next article‘अकेला चना भाड़ फोड़ सकता है’ के प्रणेता डा. एचएन पाण्डेय पंचतत्व में विलीन